Son günlər ölkəmizin ictimai fikrində daha çox müzakirə edilən məsələlərdən biri də Rusiyanın Xarici İşlər Nazirliyinin mətbuat xidmətinin rəhbəri Mariya Zaxarovanın davranışı olubdur. Onun azərbaycanlı jurnalistə cavabı etik normaların, həmçinin vəzifə səlahiyyətinin kobud surətdə aşılmasıdır. Bildiyiniz kimi, xanım Zaxarova Dağlıq Qarabağdakı separatçı rejim tərəfindən girovda saxlanılan Rusiya vətəndaşı Dilqəm Əsgərovla bağlı suala ümumən Azərbaycan jurnalistlərini aşağılayaraq cavab veribdir. Bu davranış media ictimaiyyətində təəssüf, təəccüb və ikrah hissi doğurub. Mətbuat Şurasının yaydığı bəyanatda bu məqam vurğulanıb.